**Denevérkoponya bagolyköpetben?**

Még akár ezt is találhattunk volna a Verseghy Ferenc Gimnázium ***nyílt napjának egyik biológia óráján*** valamelyik bagolyköpetben. A köpeteket tavaly télen gyűjtötte egyik diákunk a városháza udvarán.

1. Mikor vadásznak a baglyok, és vajon álmukban ragadják el a denevéreket? Indokold!
2. Mi a bagolyköpet?
3. Az órán vizsgált köpetek származhatnak-e a *TermészetBúvár* ***2016/5.*** *számának* címlapján látható üregi baglyoktól? Indokold! *(A címlapfotó érdekessége, hogy készítője – Máté Bence – sikeres Kitaibel versenyző volt, és 25 éves korában többek között elnyerte a természetfotózás Oscar-díjának tartott „Az év természetfotósa 2010” címet. Tudj meg róla többet a világhálón!)*
4. Hasonlítsd össze az alábbi két bagolyfajt!

|  |  |  |
| --- | --- | --- |
|  | ***erdei fülesbagoly*** | ***üregi bagoly*** |
| Elterjedési területe |  |  |
| Testfelépítése, külleme |  |  |
| Melyik napszakban aktív? |  |  |
| Mit eszik? |  |  |
| Fészkelési helye |  |  |
| Hány tojást rak? |  |  |
| Ivadékgondozása |  |  |

1. Határozd meg az erdei fülesbagoly és a korai denevér rendszertani helyét (törzs, osztály, alosztály, rend)!
2. A természetben valószínűleg nincs hasznos és káros élőlény, de emberi megközelítéssel a baglyok és a denevérek is nagyon hasznosak. Miért?
3. A táplálkozási piramis melyik „fokán” helyezkednek el? Részletezd!
4. Hogyan tájékozódnak a denevérek?
5. Miért gyakoriak istállók környékén és vizek felett?
6. Számos faj tud repülni. Miért különlegesek e tekintetben a denevérek?
7. Hány fajuk él Magyarországon?
8. Miért kedvelik télen a pincéket?
9. Szapora állatok? Indokold!
10. Mik veszélyeztetik őket?
11. Mit tehetünk a védelmükért? Gondolj a padlásokra, tornyokra, barlangokra!
12. Mutasd be a denevérek, a harkályok és a holt fák közötti kapcsolatot! Ha rajzot is készítesz, az plusz pontot ér.

*A feladatok megoldásában segít a TermészetBúvár 2016/5. számának A CÍMLAPON ÜREGI BAGOLY, a 2016/4. számának a DENEVÉREK RENDJE című cikke, de bármely forrást felhasználhatsz.*

**Beküldési határidő: 2016. december 8. (csütörtök)**

**Email cím: biologia@verseghy-szolnok.sulinet.hu**